Мух1амад–Саг1ид Шамилие ц1акъ бокьулаан т1ахьал ц1ализе ва гьес кидаго жигар бахъулаан ц1алулеб жоялъул гъварилъуде ваккизе, гьелъул пикру бич1ч1изе. «Гьебго жо бук1унаан гьевгун гара-ч1вари гьабулагоги-кинаб бук1аниги лъугьа-бахъиналъул х1акъалъулъ ялъу-ни Кавказалъул тарихалда т1асан цо пуланаб жо диего мух1кан гьа-бизеян гьесие суал кьурабго, гьес байбихьулаан раг1а-ракьанде щун… жаваб кьезе ва цо хабар бицине анц1ила щуго минут г1олеб бак1алда, унаан саг1атгин бащдаб заман…» (14). Пайда щиб, ц1алудехун бук1араб х1асраталда цадахъ гьесул бук1инч1о жиндир-го пикраби хъван загьир гьарулеб гъираги. Энциклопедияб лъайги, лъик1аб г1акълуги ва мант1икъги бук1аниги гьесие бокьулароан хъвадаризе, къалам кодобе босизе. Амма кин бук1аниги Мух1амад–Саг1идихъа хъван бахъана цо чанго т1ехьги брошюраги: «Кавка-залъул маг1арулал» (Париж, 1930.–франг мац1), «Кавказалъул ва-киласул гара–ч1вари» (Дамаск, 1956.– г1араб мац1), «Къват1исел туркал ва социализм» (Истамбул, 1971.– турк мац1). Гьел гурелги, 1998 соналда Истамбулалда турк мац1алда басмаялда бахъана Жах1пар Барласица данде гьабураб Мух1амад–Саг1идил публици-стикиял макъалабазул «Жугьут1азул даг1баги Палестинаялъул проблемаги» абураб т1ехьги.